
	РЕПУБЛИКА СРБИЈА
ГРАД СМЕДЕРЕВО
ГРАДСКА ИЗБОРНА КОМИСИЈА
ГРАДА СМЕДЕРЕВА
Број:  013-142/2026. од  14.10.2026. године
Смедерево



З А П И С Н И К


Са 5. седнице Градске изборне комисије (у даљем тексту: Комисија), одржане дана 14.10.2026. године, са почетком у 10:00 часовa, у згради Градске управе града Смедерева, Улица Омладинска број 1.
 Седници ГИК-а присуствују:

1. Иван Михаиловић, председник Комисије
1. Наташа Величковић, заменица председника Комисије
1. Милко Мишковић, секретар Комисије
1. Марко Јовановић, члан
1. Радован Ђурић, заменик члана
1. Виолета Максимовић, члан
1. Срђан Ивковић, заменик члана
1. Немања Анђелић, члан, 
1. Алекса Кузмановић, заменик члана
1. Јелена Сретеновић, члан
1. Јелена Видосављевић, заменик члана
1. Милорад Живанић, члан
1. Наташа Штелц,члан
1. Саша Марић, члан
1. Милош Ерић, заменик члана
1. Момир Радојковић, члан
1. Драган Пал, члан
1. Ана Стојановић, заменик члана
1. Данијела Радосављевић, члан
1. Предраг Николић, заменик члана
1. Драган Марашевић, члан
1. Небојша Спасић, члан
1. Јован Милетић, заменик члана
1. Дејан Рељић, члан


Председник ГИК-а Иван Михаиловић отворио је седницу и поздравио присутне. Након извршеног прозивања, председник ГИК-а је констатовао да седници присуствују 16 чланова и заменика чланова у сталном и проширеном саставу са правом гласа, да постоји кворум за пуноважно одлучивање, да заменик члана нема право да гласа уколико је члан Градске изборне комисије присутан на седници и предложио следећи:


Д Н Е В Н И  Р Е Д

[bookmark: _Hlk153021500]
1. ПРЕДЛОЗИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА БИРАЧКОГ ОДБОРА И ЊИХОВИХ ЗАМЕНИКА У СТАЛНОМ САСТАВУ ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РАСПИСАНИХ ЗА 25. ОКТОБАР 2026. ГОДИНЕ, ЗА БИРАЧКА МЕСТА У ГРАДУ СМЕДЕРЕВУ ОД БРОЈА 1 ДО БРОЈА 78

2. ПРЕДЛОЗИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА БИРАЧКОГ ОДБОРА И ЊИХОВИХ ЗАМЕНИКА У ПРОШИРЕНОМ САСТАВУ ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РАСПИСАНИХ ЗА 25. ОКТОБАР 2026. ГОДИНЕ, ЗА БИРАЧКА МЕСТА У ГРАДУ СМЕДЕРЕВУ ОД БРОЈА 1 ДО БРОЈА 78

3. РАЗНО



Председник ГИК-а је позвао присутне на дискусију поводом предложеног дневног реда. Kако се нико није јавио за реч, приступило се гласању и Градска изборна комисија града Смедерева је једногласно усвојила предложени дневни ред.

Тачка 1.

[bookmark: _Hlk152347447]
[bookmark: _Hlk226615609]	Председник ГИК-а је по првој тачки дневног реда - 1. ПРЕДЛОЗИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА БИРАЧКОГ ОДБОРА И ЊИХОВИХ ЗАМЕНИКА У СТАЛНОМ САСТАВУ ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РАСПИСАНИХ ЗА 25. ОКТОБАР 2026. ГОДИНЕ, ЗА БИРАЧКА МЕСТА У ГРАДУ СМЕДЕРЕВУ ОД БРОЈА 1 ДО БРОЈА 78 констатовао да је Начелница Градске управе Смедерево предложила 37 лица у стални састав бирачких одбора будући да поједине Посланичке групе нису доставиле предлоге.  Отворио је дискусију. 
За реч се јавио члан комисије Момир Радојковић и изнео примедбу да му није достављена одлука РИК-а, односно кључ по коме се одређује стални састав бирачких одбора. Члан комисије Немања Анђелић обезбедио је примерак ове одлуке за све заинтересоване чланове и заменике чланова који су седници присуствовали. 
За реч се јавила Јелена Сретеновић уз захтев да јој се достави допис Начелнице Градске управе Смедерево а у вези са именовањем чланова бирачких одбора у сталном саставу. Заменица председника Наташа Величковић је доставила тражени допис на увид. 
Како се даље нико више није јавио за дискусију, предлози решења  стављени су на гласање. Предложена решења збирно су усвојена једногласно у 10:32 часова.

Тачка 2.
                                                       
Председник ГИК-а је по другој тачки дневног реда - 2. ПРЕДЛОЗИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА БИРАЧКОГ ОДБОРА И ЊИХОВИХ ЗАМЕНИКА У ПРОШИРЕНОМ САСТАВУ ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РАСПИСАНИХ ЗА 25. ОКТОБАР 2026. ГОДИНЕ, ЗА БИРАЧКА МЕСТА У ГРАДУ СМЕДЕРЕВУ ОД БРОЈА 1 ДО БРОЈА 78. отворио дискусију. 
Како се нико није јавио за реч након отворене дискусије, стављена су на гласање предложена решења. Предложена решења збирно су усвојена једногласно у 10:34 часова.

Тачка 3.

Председник ГИК - а је отворио тачку разно..
Обавестио је присутне о списку бирачких места за праћење излазности на дан гласања који је РИК доставио Градској изборној комисији. Бирачка места са којих ће се прикупљати подаци о излазности су 4, 6, 13, 20, 25, 29, 31, 41, 51, 53, 55, 63, 56, 73 и 74. Отворио је дискусију.
За реч се јавио члан Милорад Живанић који је замолио све присутне да своје чланове и заменике чланова у бирачким одборима обавесте о примопредаји бирачког материјала између РИК-а и Градске изборне комисије како би сви присуствовали, као и о примопредаји материјала након гласања. Такође је захтевао да се на време обавесте сви шефови месних канцеларија да би на време били на местима где је потребно одложити гласачки материјал за гласање. 
Секретар комисије Милко Мишковић се јавио за реч и предочио да ГИК – по службеној дужности обавештава све бирачке одборе, као и овлашћене предлагаче о времену и месту примопредаје материјала.
Председник ГИК-а Иван Михаиловић је предложио да Комисија донесе овлашћење којим се председник ГИК-а овлашћује да потписује, односно доноси решења о изменама чланова бирачких одбора, како за сваку предложену измену не би морала да се заказује посебна седница.  Сви присутни су се сагласили са предлогом будући да је то била пракса и у ранијим изборним процесима. Предложено овлашћење је донето једногласно са 15 гласова ЗА, будући да је члан комисије Предраг Николић због обавеза напустио рад седнице пре закључења.
Председник ГИК-а се присутнима захвалио на сарадњи и закључио седницу у 10:48 часова.


             
      СЕКРЕТАР                                                                                         ПРЕДСЕДНИК    

            Милко Мишковић					    	              Иван Михаиловић с.р.
